PRIMĂRIA MUNICIPIULUI SATU MARE

SERVICIUL INVESTIȚII – GOSPODĂRIRE - ÎNTREȚINERE

DIRECŢIA ECONOMICĂ

NR. 4438/ 21.01.2021

**RAPORT DE SPECIALITATE**

la proiectul de hotărâre privind aprobarea Studiului de Fezabilitate și a indicatorilor tehnico-economici la obiectivul de investiții

**Construire corp clădire Școala Gimnaziala Rákóczi Ferenc**

- **Construire clădire multifuncțională P-P+M**

Obiectivul general al proiectului crearea de spații polivalente care pot găzdui o serie de funcții prin construirea unui corp clădire în curtea Școlii Gimnaziale Rákóczi Ferenc (nr.10) .

Viziunea de dezvoltare a municipiului Satu Mare, cu orizont anul 2025, va fi susținută prin intermediul proiectelor integrate, având ca scop creșterea sustenabilă și incluzivă, în conformitate cu liniile directoare stabilite la nivel UE.

Educația și formarea profesională sunt domenii strategice în orice societate modernă, creând condițiile esențiale în realizarea obiectivelor legate de atingerea țintelor naționale de reducere a ratei de părăsire timpurie a școlii, creșterea gradului de promovabilitate precum și ridicarea gradului general de performanță școlară.

Școala gimnazială Rákóczi Ferenc găzduiește 680 de elevi și a fost construită în anul 1962; are o clădire principală și o clădire alipită, unde funcționează sala de sport. În clădirea școlii funcționează, la subsol, centrala termică precum și spațiile tehnico-administrative. Școala are 28 săli de clasă , un laborator, două săli profesorale (transformate în spații de învățământ), două cabinete metodice, un cabinet consiliere, trei birouri, ateliere, spații depozitare pentru material didactic, un cabinet asistență rnedicală la etajul 1, un alt cabinet medical la etajul 2 precum și biblioteca (cu suprafața de 16mp) .

Deficiențele constatate în modul de funcționare a școlii :

-spații insuficiente de laborator;

-s-a constatat că nu există în școală o sală festivă sau o sală multifuncțională;

-spațiul în care funcționează biblioteca este foarte mic;

-cabinetul medical este amenajat, neadecvat, pe două nivele;

Rezolvarea acestor probleme se poate face prin crearea de spații polivalente care pot găzdui o serie de funcții care sa corespundă cerințelor actuale. Aceste noi spații pot fi deschise publicului și pentru diverse activități social-culturale, astfel încât să fie accesibile din exterior, în timp ce accesul la restul cladirii, cu funcțiuni exclusive de învățământ, este controlat.

De asemenea, spațiul polivalent trebuie să fie acustic separat de zonele de instruire. Spațiul polivalent ar trebui să poată gestiona mai multe forme de tehnologie și să fie dotat cu facilități video, sistem de sunet, magistrală de date sau orice altă dotare pentru comunicații.

Spațiile multifuncționale au marea capacitate de a fi, în timp, disponibile la schimbări radicale de funcțiune având astfel capabilitatea și flexibilitatea de a se adapta la foarte multe reutilizări.

Având în vedere nevoia continuă de îmbunătățire a infrastructurii școlare și de crearea de oportunități pentru elevi de a fi în contact permanent cu avansul tehnologic, considerăm oportună și necesară realizarea acestui obiectiv de investiții.

Indicatorii tehnico-economici ai acestui obiectiv de investiție au fost avizați de către comisia tehnico-economică din cadrul Primăriei mun. Satu Mare prin Procesul Verbal nr. 4616 / 22.01.2021.

Elaboratorul Studiului de Fezabilitate este S.C. Peracto AG S.R.L în calitate de proiectant general.

Perioada de implementare a obiectivului de investiții este de 24 luni, din care 12 luni execuția efectivă.

Bugetul total al acestui obiectiv de investiții este în valoare de **3.269.003,22 lei (fără TVA)**.

Sumele vor fi asigurate din fonduri externe.

Faţă de cele prezentate mai sus, propunem Consiliului Local al Municipiului Satu Mare aprobarea indicatorilor tehnico-economici ai obiectivului de investiții, în valoare totală de **3.269.003,22 lei** fără TVA.

Director executiv Şef serviciu

Ec. Ursu Lucica ing. Szűcs Zsigmond

Întocmit,

Adrian Neacșu